**Πανελλήνια Ομοσπονδία Σωματείων Κλινικοεργαστηριακών Ειδικοτήτων (ΠΟΣΚΕ)**

Χαρ. Τρικούπη 12,Ηλιούπολη Τ.Κ 16346, ΤΗΛ.210-9959181,FAX:210-9916854

**Πανελλήνια Ομοσπονδία Σωματείων Ιδιωτικής Πρωτοβάθμιας Υγείας (ΠΟΣΙΠΥ)**

Πανεπιστημίου 56, Αθήνα, Τ.Κ. 10678, ΤΗΛ 210.3304298

**Πανελλήνιος Σύνδεσμος Ιατρικών Διαγνωστικών Κέντρων (ΠΑΣΙΔΙΚ)**

Πανεπιστημίου 58, Αθήνα, Τ.Κ. 10678, ΤΗΛ 210.3306487

**Πανελλήνια Ένωση Ιδιωτικών Ιατρικών Εταιρειών και Πολυϊατρείων (ΠΑΝΙΔΙ)**
Τσόχα 15-17, Αθήνα, Τ.Κ. 11521, ΤΗΛ. 2106855949

**Ένωση Ιατρών Ε.Ο.Π.Υ.Υ. (ΕΝ.Ι.-Ε.Ο.Π.Υ.Υ.)**

Πατησίων 210, Αθήνα, Τ.Κ. 10446, ΤΗΛ. 2610639539

Αθήνα, 18/06/2022

**Δελτίο Τύπου**

**Ενημέρωση από την σύσκεψη του Συντονιστικού Οργάνου με τον Πρόεδρο του ΠΙΣ και τους Προέδρους όλων των Ιατρικών Συλλόγων**

Την Τρίτη 14/06/2022 πραγματοποιήθηκε σύσκεψη του Συντονιστικού Οργάνου φορέων Π.Φ.Υ. με τον Πρόεδρο του Π.Ι.Σ. και όλων των Προέδρων των Ιατρικών Συλλόγων της χώρας για να ενημερωθούν για τα δεδομένα που έχουν προκύψει από τις συναντήσεις :

**Α)** Με τον Υπ. Υγείας κ. Αθ. Πλεύρη, για το ζήτημα της χρηματοδότησης του προϋπολογισμού των διαγνωστικών εξετάσεων και

**Β)** Με εκπροσώπους του ΕΟΠΥΥ για το ζήτημα των ¨*ποιοτικών κριτηρίων*¨.

Ο Πρόεδρος του ΠΙΣ και οι Πρόεδροι όλων των Ιατρικών Συλλόγων ενημερώθηκαν ότι αναμένεται εντός της επόμενης εβδομάδας να πραγματοποιηθεί συνάντηση με τον Υπουργό Υγείας κ. Αθ. Πλεύρη για να μας ενημερώσει για την τελική διαμόρφωση του προϋπολογισμού του 2022 και τα διαρθρωτικά μέτρα που θα ληφθούν για το 2023.

Αναφορικά με τη σύσκεψη που πραγματοποιήθηκε με εκπροσώπους του ΕΟΠΥΥ για το ζήτημα των ”*ποιοτικών κριτηρίων*", ομόφωνα εκφράστηκε από όλους τους εκπροσώπους του ιατρικού κόσμου ότι για να εφαρμοστεί οποιαδήποτε μεταρρύθμιση στον τρόπο αδειοδότησης των εργαστηρίων, αφού αυτός είναι και ο μοναδικός τρόπος που θα εξασφαλίσει την καθολικά ποιοτική παρεχόμενη υπηρεσία από όλα τα διαγνωστικά εργαστήρια, αυτό θα πρέπει να γίνει μετά από γνωμοδότηση των καθ' ύλην αρμόδιων φορέων, που δεν είναι άλλοι από την ΕΕΑΕ και την Ιατρική Εταιρεία Ακτινολόγων και ότι οποιαδήποτε άλλη μονομερής ενέργεια εκ μέρους του ΕΟΠΥΥ ή του Υπουργείου Υγείας μας οδηγεί στο μονόδρομο των κινητοποιήσεων.

**Οι στιγμές είναι πιο κρίσιμες από ποτέ!**

**Ο αγώνας συνεχίζεται!**

 Ο ΠΡΟΕΔΡΟΣ ΠΟΣΚΕ                                                                Ο ΠΡΟΕΔΡΟΣ ΠΟΣΙΠΥ
 Φ.Ν.ΠΑΤΣΟΥΡΑΚΟΣ                                                                 Θ.ΧΑΤΖΗΠΑΝΑΓΙΩΤΟΥ

Ο ΠΡΟΕΔΡΟΣ ΠΑΣΙΔΙΚ                                                             Ο ΠΡΟΕΔΡΟΣ ΠΑΝΙΔΙ Ι.ΚΑΡΑΜΗΝΑΣ                                                                      Δ. ΦΑΣΙΤΣΑΣ

Η ΠΡΟΕΔΡΟΣ ΕΝΙ-ΕΟΠΥΥ

Α. ΜΑΣΤΟΡΑΚΟΥ